Estadio Municipal de Balaídos

O Estadio Municipal de Balaídos (Abanca-Balaídos por motivos de patrocinio) é un estadio de fútbol situado no barrio de Balaídos, na cidade de Vigo. É o estadio no que xoga como local o Real Club Celta de Vigo, equipo da Primeira división española.

 Historia 
O topónimo do lugar deriva de Abeladíos, facendo referencia a un lugar onde abondan as abeleiras"Balaídos: existen máis lugares con ese nome? Que significa?" , no blog Toponimia de Vigo, 6 de setembro de 2012.. O estadio é obra do arquitecto Jenaro de la Fuente Álvarez e foi inaugurado o 30 de decembro de 1928 cun partido entre o Celta de Vigo e o Real Unión de Irún, no que gañou o Celta por 7-0. Entre 1967 e 1971 o concello levou a cabo unha reforma en profundidade unha por unha a tódalas bancadas, dándolle a configuración actual, salvo a banda de Río (que recibe o seu nome por estar sobre o río Lagares).

No ano 1969 realizouse unha remodelación para ampliar a zona de pé e asento baixo viseira nas bancadas de Marcador, Tribuna e Gol. O proxecto foi asinado polo arquitecto Antón Román Conde en colaboración coa empresa madrileña Construcciones Laminares S.L., dos arquitectos José Ruiz-Castillo y Ucelay e mais Ricardo Urgoiti, especializados nas láminas de formigón armado. Representou un grande desafío técnico xa que debía construírse en moi pouco tempo e a cuberta de formigón acadaba na lonxitude máxima os 16,5 metros.

Posteriormente foi remodelado con motivo da acollida do Mundial de Fútbol de 1982, na que se completa a remodelación anterior e reformase entre outras cousas a bancada de Río. Tamén se fixeron obras no campo en 2004 con motivo da primeira participación do Celta na súa historia na Liga de Campións, e adecuando o estadio á normativa da FIFA. Naquel momento o estadio tería unha capacidade de 31.800 espectadores.

A comezos da tempada 2012/13 acometeuse unha reforma para acondicionar o vetusto estadio, tapando o foso que circundaba o terreo de xogo e eliminando algunha das primeiras filas da bancada, nas que era moi mala a visibilidade, para eliminar os obstáculos entre o afeccionado e o terreo de xogo, emulando así os campos de xogo ingleses"Balaídos estrena "maquillaje" en el partido contra el Wigan", artigo de Armando Álvarez en Faro de Vigo, 11 de agosto de 2012 .. Con esta remodelación a capacidade do estadio quedaría en pouco menos de 30.000 asentos.

En 2015 comezou unha reforma en todo o recinto, modernizando as bancadas de Tribuna e Río, renovando completamente a cuberta exterior e reconstruíndo os fondos achegándoos ó terreo de xogo. Trala inauguración da nova bancada de Marcador o 4 de xuño de 2023 con 6209 novas butacas, comezou en 2025 o proceso para a nova bancada de Gol, cunha estrutura semellante que levará ó Estadio de Balaídos a unha capacidade final que vai superar os 27000 espectadores a inicios de 2027, completando a reforma do estadio.

 Partidos internacionais 
Ao longo da historia acolleu diversos partidos internacionais da selección galega e enfrontamentos da selección española e a portuguesa.

O 2 de abril de 1933 acolleu o encontro España-Portugal (3-0). Antes do partido a galega Emilia Docet, miss España dese ano, saíu ao campo cun traxe típico portugués, acompañada doutras rapazas co traxe galego. Acadouse unha recadación de 130.000 pesetas"El duelo ibérico en 33 anécdotas", artigo en Marca, 16 de novembro de 2010 .. Os combinados peninsulares volveron enfrontarse o 26 de setembro de 1979 (1-1) e o 19 de xaneiro de 1994 (2-2). Ademais, o 23 de xaneiro de 1980 o estadio acolleu amigables entre as seleccións de España e Países Baixos (1-0), o 25 de marzo de 1998 entre España e Suecia (4-0) e o 13 de novembro de 1999 entre España e Brasil (0-0).

O 27 de decembro de 2007 a selección galega enfrontouse ó Camerún, no terceiro partido da época contemporánea. Rematou con empate (1-1), os dous goles metidos de penalti, adiantándose primeiro Galicia, por medio de Xulio Álvarez no minuto 70, e empatando para Camerún Song, no minuto 87"Un pobo contra os elementos" , artigo n' A Nosa Terra, 29 de decembro de 2007.. O 31 de maio de 2024 a selección galega volveu xogar en Balaídos, nesta ocasión contra Panamá, que semanas despois xogaría a Copa América 2024.

O 8 de abril de 2025 o estadio acolleu o partido entre España e Portugal de fútbol feminino da Liga de Nacións Feminina da UEFA.

 Mundial de Fútbol de 1982 
O 14 de xuño de 1982 foi a primeira ocasión en que se celebrou en Galicia un encontro dunha Copa Mundial de Fútbol. Os participantes, Italia e Polonia, que ese día empataron a cero goles, serían, ao finalizar o campionato, gañador e terceiro clasificado respectivamente.

Xogáronse, en total, tres partidos:

 Outros eventos 
Amais de encontros deportivos, o estadio de Balaídos acolleu tamén diversas actuacións musicais"Madonna marcou en Balaídos, en 1990, o inicio da presenza das grandes estrelas da canción", artigo en La Voz de Galicia, 24 de febreiro de 2008..

O 29 de xullo de 1990 actuou Madonna ante 20.000 persoas, como parte da súa xira Blond Ambition Tour, con Siniestro Total como abreconcertos. A artista cantou varias cancións cunha camiseta do Celta.Veinte años de la "Revolución Rubia" de Vigo", artigo no Faro de Vigo, 30 de xullo de 2010 .. En xullo de 1992 o festival Afroamérica trouxo durante dous días artistas como Tracy Chapman, B.B. King, Gilberto Gil, Willy DeVille, Dr. John, Celia Cruz con Tito Puente e Milton Nascimento. O 21 de agosto de 1992 a banda Dire Straits actuou ante 40.000 persoas. O 18 de xullo de 1998 tocaron The Rolling Stones, na xira Bridges to Babylon, ante 35.000 espectadores. O 21 de xullo de 2001 actuou Alejandro Sanz ante 15.000 persoas. En 2023 actuou a banda Guns N' Roses.

 Galería de imaxes 

 Notas 

 Véxase tamén 

 Outros artigos 

 Antón Román Conde

 Ligazóns externas 
 Mapa do Estadio  
 Estadios de España 
 Proxecto do Novo Balaídos 

Balaídos
Categoría:Celta de Vigo
Categoría:Arquitectura civil en Vigo
Categoría:Deporte en Vigo
Balaídos
Categoría:Jenaro de la Fuente Álvarez
Balaídos